b'\n_START_ARTICLE_\nAntro rango armijos komisaras\n_START_PARAGRAPH_\nAntro rango armijos komisaras (rus. a\xd1\x80\xd0\xbc\xd0\xb5\xd0\xb9\xd1\x81\xd0\xba\xd0\xb8\xd0\xb9 \xd0\xba\xd0\xbe\xd0\xbc\xd0\xb8\xd1\x81\xd1\x81\xd0\xb0\xd1\x80 2-\xd0\xb3\xd0\xbe \xd1\x80\xd0\xb0\xd0\xbd\xd0\xb3\xd0\xb0)\xc2\xa0\xe2\x80\x93 politini\xc5\xb3 darbuotoj\xc5\xb3 (komisar\xc5\xb3) karinis laipsnis Raudonojoje armijoje 1935\xe2\x80\x931943\xc2\xa0m., atitik\xc4\x99s karin\xc4\xaf laipsn\xc4\xaf antro rango komandarmas. Auk\xc5\xa1tesnis laipsnis\xc2\xa0\xe2\x80\x93 pirmo rango armijos komisaras (atitiko laipsn\xc4\xaf pirmo rango komandarmas), \xc5\xbeemesnis laipsnis\xc2\xa0\xe2\x80\x93 korpuso komisaras (atitiko laipsn\xc4\xaf komkoras)._NEWLINE_Laipsnis \xc4\xafvestas kartu su kitais asmeniniais kariniais laipsniais 1935\xc2\xa0m. rugs\xc4\x97jo 22 d. TSRS CVK ir TSRS LKT nutarimu. 1942\xc2\xa0m. spalio 19 d. VGK nutarimu karini\xc5\xb3 komisar\xc5\xb3 institutas buvo panaikintas. Visi antro rango komisarai gavo atitinkamus armijos ar laivyno laipsnius.\n_START_SECTION_\nSkiriamieji \xc5\xbeenklai\n_START_PARAGRAPH_\nAntro rango armijos komisaro skiriamieji \xc5\xbeenklai\xc2\xa0\xe2\x80\x93 apykakliniuose antsiuvuose po keturis rombus be kariuomen\xc4\x97s r\xc5\xab\xc5\xa1ies emblemos bei bendras vis\xc5\xb3 politini\xc5\xb3 darbuotoj\xc5\xb3 \xc5\xbeenklas (prisi\xc5\xabta raudona penkiakamp\xc4\x97 \xc5\xbevaig\xc5\xbed\xc4\x97 su pjautuvu ir k\xc5\xabju ant abiej\xc5\xb3 rankovi\xc5\xb3 vir\xc5\xa1 rankogali\xc5\xb3. 1941\xc2\xa0m. rugpj\xc5\xab\xc4\x8dio 1 d. buvo nurodyta \xc5\xa1iuos \xc5\xbevaig\xc5\xbed\xc4\x97s pavidalo antsiuvus nebene\xc5\xa1ioti.'